recursal/SuperWikiNEXT-32B huggingface dataset:
**Aslak Sira Myhre** (fødd 28. mai 1973) i Stavanger) er ein norsk tidlegare journalist og politikar. Frå 2014 har han vore direktør for Nasjonalbiblioteket.

Frå 2006 til 2014 var han dagleg leiar for Fritt Ord sin kulturinstitusjon - Litteraturhuset i Wergelandsveien 29 i Oslo. Fram til januar 2007 var han leiar i Foreningen !les, ein organisasjon for å auke leselysta til barn og ungdom. 

Begge foreldra hans høyrde til den politiske venstresida, og far hans, Eldar Myhre, er kjend som fagforeiningsleiar frå Aker Kværner. Sira Myhre, som var svært aktiv i studentaksjonar ved Universitetet i Bergen på 1990-talet, vart seinare leiar i Raud Valallianse i perioden 1997–2003. Han er kjend for kjærleiken sin til fotball, særleg Viking FK, og har vore sportsjournalist for NRK og Klassekampen. Sira Myhre er gift med redaktør Cathrine Sandnes.

Myhre markerte seg tidleg som aktivist ved Stavanger katedralskole, der han var den fyrste eleven i Noreg som vart vald til den øvste leiaren på skulen. Han var i skuleåret 1991–1992 leiar i skulestyret. 

Sira Myhre sat i kommunestyret i Stavanger for Raud Valallianse frå 1999 til 2003. Han var styremedlem ved Universitetet i Bergen i 1996, og var fyrstekandidat til Stortingsvalet for Rogaland RV i 1997 og Oslo Rv i 2001.

Bibliografi
-----------

* *En god dag for fotball* (2006, Frifant) ISBN 978-82-7889-087-5
* *En faktahest om politikk* (2006, Aschehoug) ISBN 978-82-03-24855-9

Kjelder
-------

1. ↑  «Aslak Sira Myhre blir ny direktør for Nasjonalbiblioteket». Statsministerens kontor / Regjeringa.no. 23. mai 2014. Henta 5. mars 2018.

Bakgrunnsstoff
--------------

* Foreningen !Les

|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* Lokalhistoriewiki
* VIAF
* GND
* LCCN
* ISNI

 |
Vaisjnavi som ei matrikagudinne, den kvinnelege krafta til Visjnu, i kamp mot demonar.
**Vaishnavi** eller **Vaisjnavi** er eit ord frå sanskrit som tyder *ei som er av Visjnu*. Den mannlege forma er *vaisjnava*. Det er brukt om fleire gudinner innan hinduismen, særleg Lakshmi, som er kona til Vishnu, men òg om modergudinnene Durga og Kali. Ordet blir òg brukt om kvinner som dyrkar hinduguden Vishnu.

Tempelet Vaishno Devi i Jammu er eit populært pilegrimsmål vigd Vaisjnavi. Det blir vitja av fleire millionar menneske kvart år.

Som namn
--------

Vaishnavi er brukt som jentenamn (også med andre skrivemåtar, som **Vyshnavi**), og som etternamn.

### Namneberarar

* Skodespelaren Vaishnavi, indisk filmskodespelar
* Vaishnavi Yellapragada, indisk dansar

* Ragnhild Vaishnavi, norsk komponist

Bakgrunnsstoff
--------------

* vaisnavi.com Hare Krishna-nettstad frå eit kvinnesynspunkt

### Fotnotar

1. ↑  SiliconIndia News: [ «More pilgrim rush to Vaishno Devi this year» (2006)

| * v
* d
* e
Gudinner i hinduismen |
| --- |
| Åttetakka laksjmistjerne. | Devi Sjakti Laksjmi Parvati Sarasvati *Former av Laksjmi:* Radha  Sita  *Former av Parvati:* Bhavani  Durga Kali  Satti | Trefork, vanleg symbol for Parvati og nærskylde gudinner. |
| *Landsbygudinner:* Ammavaru Mariamman *Andre:* Bharatmata  Bhudevi  Ganga  Gayatri  Mahavidya  Yellamma  |
**Audhild Gregoriusdotter Rotevatn** (fødd 9. mai 1975) er ein norsk journalist.

Rotevatn er fødd i Volda. Ho har utdanning innan radiojournalistikk frå Høgskulen i Volda, og i statsvitskap og nordisk språk ved Universitetet i Oslo. Ho starta journalistkarrieren som 19-åring i Sunnmørsposten, og arbeidde seinare i Bergens Tidende. I 2001 fekk ho engasjement i NRK, der ho blant anna hadde eit årsvikariat som programleiar i *Sportsrevyen*. Før det var ho mellombels tilsett som nyhendeopplesar i *Dagsnytt*, reporter i og *Her og Nå*, og var ein kort periode reporter i *Dagsrevyen*.

Då Rotevatn sitt engasjement i NRK ikkje blei fornya, fekk ho jobb i Kanal 24, og var programleiar i aktualitetsmagasinet til radiokanalen -nyhende og, *Nyheitspuls* fram til ho gjekk inn i barselspermisjon. I 2010 vart ho tilsett som dagleg leiar for Allkunne AS.

Rotevatn har fått fleire prisar og utmerkingar for det journalistiske arbeidet sitt, og for sin konsekvente nynorskbruk. I 2005 fekk ho Alf Helleviks mediemålspris og i 2004 Kringkastingsprisen.

Kjelder
-------

1. ↑  Aasentunet
**Aslaug Magna Dahl** (fødd 23. mars 1949) er ein norsk tidlegare langrennsløpar frå Nesseby. Ho var med å vinne bronsemedaljen for Noreg i 3x5 km stafett under vinter-OL 1972 i Sapporo. Dahl vart noregsmeister på 5 km i 1970 og 1976, og tok elles seks NM-sølv i tida mellom 1970 og 1976.

Karriere
--------

Dahl deltok i sin fyrste noregsmeisterskap på ski i 1969 og vart nummer seks på 10 km. Året etter overraska ho og vart norsk meister på 5 km i Meldal. I 1971 fekk ho med seg dei individuelle sølvmedaljane frå NM, i begge tevlingane vart ho slått av Berit Mørdre. Nye sølvmedaljar fekk ho på 5 km i 1972, 10 km 1973 og 5 km i 1974. I 1972 fann ho si overkvinne i Katharina Mo, sidan i Berit Mørdre.

Under vinterleikane 1972 i Sapporo vart ho nummer seks og beste norske på opningsdistansen 10 km, for så å verte nummer åtte på 5-kilometeren. I stafetten over 3x5 km gjekk Dahl andreettappen etter Inger Aufles, ei tevling som enda med at Berit Mørdre gjekk dei norske kvinnene inn til bronsemedaljar.

Dahl vann sin andre NM-tittel då ho sigra i ein tett 5 kilometer under NM 1975 i Flatebygd, 1,6 sekundar føre Marit Myrmæl og 3,1 sekundar framom Berit Mørdre. I 1976 tok ho si tiande og siste NM-medalje (2-6-2) då ho kom på sølvplassen etter Berit Johannessen på den alle fyrste 20 km i NM-samanheng, eit renn som vart avvikla i Surnadal.

Dahl la opp etter 1977-sesongen.

### Medaljar og besteplasseringar i internasjonale meisterskap

* Ski-VM 1970 i Strbske Pleso: Nr 14 på 10 km, nr 4 på stafetten
* Vinter-OL 1972 i Sapporo: Nr 6 på 10 km. Bronsemedalje på stafetten.
* Ski-VM 1974 i Falun: Nr 16 på 10 km

### Medaljar og besteplasseringar i noregsmeisterskap

* Ski-NM 1969: Nr 6 på 10 km i Alvdal
* Ski-NM 1970: Gullmedalje på 5 km i Meldal
* Ski-NM 1971: Sølvmedalje på både 5 km og 10 km på Fåberg
* Ski-NM 1972: Sølvmedalje på 5 km i Tydal
* Ski-NM 1973: Sølvmedalje på 10 km og bronsemedalje på 5 km
* Ski-NM 1974: Sølvmedalje på 5 km og bronsemedalje på 10 km i Selbu
* Ski-NM 1975: Gullmedalje på 5 km i Flatebygd
* Ski-NM 1976: Sølvmedalje på 20 km i Surnadal
* Ski-NM 1977: Nr 9 på så vel 10 km som 20 km på Røros

Kjelder
-------

* *Sportsboken*, aktuelle årgangar.

|  |  |
| --- | --- |
| Autoritetsdata | 
* BIBSYS
* VIAF

 |
**Tom Jacobsen** (fødd 17. mars 1954) er ein norsk tidlegare fotballspelar frå Hamar. Han spelte 16 landslagskampar i tida 1971-82. Pål Jacobsen er bror hans.

Tom Jacobsen spelte på midtbana til Hamarkameratene frå 1971 til 1978. Allereie i sin debutsesong debuterte han på det norske landslaget hausten 1971, og deltok i fire landskampar som 17-åring. Deretter forsvann han ut av landslagsdiskusjonen i fem år. Både i 1977- og 1978-sesongen fekk han fleire kampar med landslagstrøya. Den einaste sigeren han opplevde i landslagsdrakta kom då Noreg vann 2-1 over Sverige i ein VM-kvalifiseringskamp 5. september 1977.

Etter å ha vore med på å spele Hamarkameratene opp i 1. divisjon i 1978, var Jacobsen Vålerenga-spelar dei fire neste åra; 1979-82. Med Oslo-klubben vann han NM-pokal i 1980 og vart seriemeister året etter. Han spelte på Hamarkameratene i 1983-sesongen, men la så bort fotballskoa grunna vedvarande skadeplager.

Merittar
--------

* Noregsmeister: 1980 med Vålerengen IF
* Seriemeister: 1981 med Vålerengen IF
Ein torus
Når avstanden til rotasjonsaksen minkar, vert torusringen ein torusspindel og så ei kule.
**Torus**, **sirkelring** eller **ankerring** er ei «smultringforma» flate som skildrast av ein sirkel når han roterer om ein akse i planet til sirkelen som ikkje skjerer sirkelen.

Matematisk kan ein lage ein torus ved:

{\displaystyle x(u,v)=(R+r\cos {v})\cos {u}\,}
{\displaystyle y(u,v)=(R+r\cos {v})\sin {u}\,}
{\displaystyle z(u,v)=r\sin {v}\,}
der

*u*, *v* ∈ [0, 2π),
*R* er avstanden frå senteret av torusen til ytterkanten.
*r* er radius av den vesle sirkelen
Vi ser av diagrammet til høgre at forholdet mellom R og r endrar utsjånaden på forma. R > r gjev ein *torusring*, R = r gjev eit *torushorn* og R < r gjev ein *torusspindel*.

torus
Vi utleiar a og c:

{\displaystyle r=c-a}
{\displaystyle R=c+a}
{\displaystyle a={\frac {1}{2}}(R-r)}
{\displaystyle c={\frac {1}{2}}(R+r)}
Av dette får vi flateareal *A* og volumet *V*:

{\displaystyle A=(2\pi a)(2\pi c)=4\pi ^{2}ac=\pi ^{2}(R-r)(R+r)}
{\displaystyle V=(\pi a^{2})(2\pi c)=2\pi ^{2}a^{2}c={\frac {1}{4}}\pi ^{2}(R-r)^{2}(R+r)}

Kjelder
-------

* *Denne artikkelen bygger på «Torus» frå Wikipedia på bokmål, den 15. februar 2012.*


|  |  |
| --- | --- |
| Autoritetsdata | 
* Store norske leksikon
* GND
* BBC Things

 |
Auditorio de Tenerife
**Auditorio de Tenerife «Adán Martín»** er ein operabygning teikna av spanske arkitekten Santiago Calatrava Valls. Han ligg i byen Santa Cruz de Tenerife, hovudstaden på kanariøya Tenerife, og er eit kjent symbol for byen.

Bygginga av Auditorio de Tenerife tok til i 1997 og enda i 2003. Operaen blei innvigd 26. september same året med kronprins Felipe av Spania til stades, og blei vitja av tidlegare amerikanske presidenten Bill Clinton. Bygningen passar inn i prinsippa for sein-modernistisk arkitektur på slutten av 1900-talet. 

Orquesta Sinfónica de Tenerife held til i Auditorio de Tenerife.

Kjelder
-------

Fotnotar

1. ↑  Bienvenidos al Auditorio de Tenerife "Adán Martín"
2. ↑  El Cabildo inicia los trámites para denominar al Auditorio de Tenerife "Auditorio de Tenerife Adán Martín"
3. ↑  La Sinfónica de Tenerife y Ainhoa Arteta ofrecen este jueves un concierto homenaje al expresidente canario Adán Martín
4. ↑  Auditorio de Tenerife (in Spanish)

Bakgrunnsstoff
--------------

* Offisiell nettstad Arkivert 2010-09-23 ved Wayback Machine.

|  |  |
| --- | --- |
| Autoritetsdata | 
* Store norske leksikon
* VIAF
* GND
* SUDOC
* NKC
* GeoNames

 |
|  |
| --- |
| **Storrobinia** |
| StorrobiniaStorrobinia |
|
| **Utbreiing og status** |
| **Status i verda:** LC LivskraftigUtbreiinga av Storrobinia Utbreiinga av Storrobinia |
|
| **Systematikk** |
| **Rike:** | Planteriket Plantae |
| **Underrekkje:** | Frøplantar Spermatophytes |
| **Orden:** | Erteblomordenen Fabales |
| **Familie:** | Erteblomfamilien Fabaceae |
| **Underfamilie:** | Faboideae |
| **Stamme:** | Robinieae |
| **Slekt:** | *Robinia* |
| **Art:** | **Storrobinia** *R. pseudoacacia* |
|
| **Vitskapleg namn** |
| ***Robinia pseudoacacia***L. 1753 |

**Storrobinia** (*Robinia pseudoacacia*), tidlegare kalla **falsk akasie**, er eit stort, lauvfellande tre i erteblomsterfamilien. Treet vert rekna som eit vakkert parktre. Materialen vert mellom anna brukt innan båtbygging.

Det kan verte opp til 25 m høgt. Treet har ei uregelmessig vekstform. Stamma er ofte delt i fleire toppskot. Skota på unge tre har tornar. Barken er først olivengrå og glatt. Seinare vert han meir grå og ru, og til sist er han lysegrå og fura. Blada er litt matt mørkegrøne med lysegrøn underside. Haustfargen er gul, men blada fell tidleg av. Blomane er kvite og sit samla i korte klasar. Frøa sit i små brune belgar.

Storrobinia høyrer heime på tørr kalkbotn eller sandsteinsbotn i Allegheny-fjella i det austlege USA. Planta vart først dyrka i Europa av gartnarane til den franske kongen Ludvig 13. Jean og Vespasien Robins. Etter dei har planta fått namnet *Robinia*. Treet vart lenge rekna som ein slags akasie, og Linné gav det namnet «falsk akasie», eit namn som lenge vart brukt i Noreg. Storrobinia kan dyrkast i låglandet i Sør-Noreg. Her vert frøa sjeldan mogne.

Kjerneveden er svært tung, 7-800 kg/m³. Han er hard, seig og bøyeleg. Han er haldbar mot luft, vatn og jord. Og har på alle område betre tekniske eigenskapar enn eik. Til Noreg har det vorte importert ein del til båtbygging. Tidlegare kom mykje av importen frå Nord-Amerika, noko som har ført til at namnet «black locust» har vorte ein del brukt om dette treslaget. Fordi treet oftast er krokete og treviket har mange feil, vert det levert i korte lengder. Til trenaglar har locust vorte etterspurd. Heilt opp til 1955 heitte det i Det Norske Veritas sit regelverk for bygging av skip at fartøy kunne få eit år lenger klassing med trenaglar av «god amerikansk locust». I USA har heile fartøy vorte bygde av dette treslaget.

Kjelder
-------

1. 1 2   *Kravellbygging i Norge*. 2008

Bibliografi
* Knut Langeland: *Hagens vakreste busker og trær - løvfellende*, Oslo 1994. ISBN 82-516-1511-9
* Torstein Arisholm med fleire: *Kravellbygging i Norge*. Hardanger Fartøyvernsenter og Norsk Sjøfartsmuseum 2008
* Robínia pseudoacácia, herbstopic.com {{daud lenkje))

---

* *Denne artikkelen bygger på «Almindelig Robinie» frå Wikipedia på dansk, den 12. mars 2009.*


|  |  |
| --- | --- |
| Autoritetsdata | 
* WorldCat
* Store norske leksikon
* GND
* LCCN
* NKC
* Dyntaxa
* ITIS
* EOL
* NDL

 |
***Fjordabladet*** er ei avis som vert utgjeven i Eid i Nordfjord i Vestland fylke. Lokalavisa er partipolitisk uavhengig og rettar seg mot lesarar i midtre Nordfjord. 

Fjordabladet er ikkje berre den eldste av dei åtte avisene i fylket, avisa er også den nest eldste i fylket si 133-årige pressesoge. Avisa på Eid blei skipa som Fjordenes Blad i august 1874. I 1911 blei Fjordenes Blad den første i fylket til å introdusera den tredje avisdagen. Ni år seinare tok avisa namnet Fjordabladet, samstundes lufta avisa ut riksmålet, heretter var det nynorsk som var avismålet. Det same skjedde i fleire av fylkets aviser på denne tida. Fjordabladet er klemt mellom to andre nordfjordaviser, Fjordenes Tidende i Måløy og Fjordingen i Stryn. Denne posisjonen har medført at avisa har hatt ei flat opplagsutvikling i åra etter krigen.

Opplagstal
----------

Utvikling i nettoopplag.

| År | Nettoopplag |
| --- | --- |
| 2000 | 2 908 |
| 2001 | 2 848 |
| 2002 | 2 840 |
| 2003 | 2 840 |
| 2004 | 2 824 |
| 2005 | 2 821 |
| 2006 | 2 822 |
| 2007 | 2 729 |
| 2008 | 2 800 |
| 2009 | 2 797 |
| 2010 | 2 796 |
| 2014 | 2 579 |

Bakgrunnsstoff
--------------

* Fjordabladet

Referansar
----------

1. ↑  Mediebedriftenes Landsforening Opplag- og lesartal. Nettoopplaget er eit mål for betalt opplag.
Koordinatar: 61°53′45″N 5°57′30″E﻿

Nordfjord ved fergestrekninga mellom Anda og Lote 
Foto:
Chell Hill
 

Kart over Nordfjorden.
Satellitbilete som viser Nordfjord under Sunnmøre-fjordane og Romsdalsfjorden. (Kjelde: NASA)
Øya Klonvingen i innlaupet. 
Foto:
Scarto
 

Inste delen av fjorden. Loen kan skimtast til venstre, Olden i midten. 
Foto:
Sindre Jacobsen
 

**Nordfjord** er ein fjord i landskapet Nordfjord i Vestland. Han ligg i kommunane Kinn, Bremanger, Stad, Gloppen og Stryn. Fjorden er 106 km lang frå Husvågøy i vest til Loen lengst inne i landet og er med det den sjette lengste fjorden i landet. 

Fjorden har innløp ved Klovningen vest for Husvågøy mellom Vågsøy i nord og Bremangerlandet i sør. På kvar si side av Husvågøy går to delfjordar, Vågsfjorden på nordsida og Fåfjorden på sørsida. Måløy ligg ved fjorden på søraustsida av Vågsøy. Litt lenger aust ligg Rugsundøya der Rugsund og Saktestraumen går på kvar side av øya og sør til Frøysjøen på austsida av Bremangerlandet. Vidare innover i fjorden ligg bygda Bryggja på norsida og Davik på sørsida. 

Ved Hamnes deler fjorden seg i to. Den eine delen held fram rett austover som Eidsfjorden og går inn til Nordfjordeid. Den andre delen held fram som Nordfjord søraustover og deler seg så i to delar igjen. Ålfoten går her sørvestover til bygda Ålfoten, medan delfjorden Hundvikfjorden held fram austover. Ved Hestenesøyra går dei to sidefjordane Hyefjorden mot Hyen i sørvest og Gloppefjorden mot Sandane i søraust. Nordfjord held fram austover som Utfjorden inn til bygda Utvik, og passerer Randabygda, som ligg på nordsida. Frå Utvik og inn til Innvik vert fjorden kalla Innvikfjorden. Faleidfjorden er ein del av Nordfjorden på sørsida av Faleid. 

Aust for Faleid går Strynebukta nordover til Stryn, og her munnar Stryneelva ut i fjorden. Inst i fjorden ligg Lovika og Oldvika med bygdene Oppheim, Loen og Olden.

Samferdsel
----------

Det meste av fjorden har vegsamband på begge sider. På norsida av fjorden går mellom anna E39, Rv60, Rv613, Rv1, Rv16 og Rv15. På sørsida går Rv69, Rv614 Fv573 og Rv16. 

Nordfjord vert kryssa av tre ferjestrekningar:

1. Anda - Lote, som en del av **E39**, ved innløpet til Gloppefjorden.
2. Stårheim - Isane, ved innløpet av Eidsfjorden.
3. Måløy - Oldeide gjev samband mellom Vågsøy og Bremanger ytst i Nordfjord.

Side- og delfjordar
-------------------

Frå kysten mot innlandet

* Vågsfjorden
* Fåfjorden
* Eidsfjorden i Nordfjord
* Isefjorden
* Ålfoten
* Hundvikfjorden
	+ Hyefjorden
	+ Gloppefjorden
* Utfjorden
* Innvikfjorden
* Faleidfjorden

Bakgrunnsstoff
--------------

 Commons har multimedium som gjeld: **Fjorden Nordfjord**

|  |  |
| --- | --- |
| Autoritetsdata | 
* Store norske leksikon
* VIAF
* GeoNames
* SSR (namn)

 |
Stormen Konserthus
Stormen bibliotek
**Stormen kulturkvartal** ligg i Bodø, og er fellesnamnet for dei to bygningane Stormen Konserthus og Stormen bibliotek ved hamna i sentrum av byen, på kvar si side av Hålogalandsgata. Grunnsteinen vart lagt i 2011 av kulturminister Anniken Huitfeldt, og kvartalet vart opna 16. november 2014. Arkitektar har vore Daniel Rosbottom og David Howarth etter ein konkurranse i 2009, og områda utanfor husa er utforma av DARK Arkitekter, som òg har vore rådgjevarar for DRDH Architects (Daniel Rosbottom & David Howarth) i Noreg.

Stormen Konserthus
------------------

* Storsalen er ein fleirbrukssal med plass til 942 tilskodarar i amfi og på balkongar, og kan nyttast til opera, konsertar og ulike framsyningar. Salen vart utforma av Arup Acoustic Consulting allereie før arkitektkonkurransen.
* Lillesalen i kjellaren tek 255 tilskodarar, og vert nytta til arrangement som ikkje fyller hovudsalen.
* Tilleggsscena Sinus er òg plassert i kjellaren, og tek 460 personar. Her er eit regionalt kompetansesenter for jazz, rock, pop og folkemusikk, og scene til bruk under festivalar.

Stormen bibliotek
-----------------

Bygningen tok over det tidlegare Bodø bibliotek, som låg i rådhuset. Biblioteket har eit område med aktuell informasjon om kommunens aktivitetar, og ein digital verkstad for produksjon av film og lyd, og dessutan ein litteratursal med scene, som kan bli omgjort til presentasjonslokale.

Bakgrunnsstoff
--------------

* Bodø kommune: Stormen

 Commons har multimedium som gjeld: **Stormen kulturkvartal**
*For andre tydingar av oppslagsordet, sjå Frode Aga (1977-).* 

**Frode Aga** (fødd 11. september 1955 Ålvik i Hardanger) er ein norsk kokk. Aga driv til dagleg Restaurant Hallingstuene på Geilo i lag med kona si.

Aga byrja karrieren sin på *Maurset Hotel* på Hardangervidda i tenåra. Her jobba han som gardsgut og kjøkenhjelp i skuleferiane, og vart så fascinert av kokkeyrket at han heldt fram med det i tida som fylgde. 

Etter endt kokkeutdaning har han mellom anna vore kokk og kjøkensjef på Engebret kafé i Oslo og Sunnfjord Hotel i Førde. I 1988 starta han drifta av Restaurant Hallingstuene på Geilo, som han og kona har drive sidan.

Aga har delteke i fleire TV-program om mat, mellom anna Fra loft til kjeller og Kokkekamp på NRK. I tillegg har han i fleire år vore fast gjest på Morellfestivalen på Lofthus i juli. Aga er også kjend som ein stor humorist.

Verkliste
---------

* 2000 – *Frode Agas gjestemat* ( Cappelen)  [Med Berit Aga og Fritz Knott (foto)]
* 2005 – *Fra loft og kjeller* ( Damm)  [Med Kjell Fuglehaug og Stine Woxman]

Kjelder
-------

* *Denne artikkelen bygger på «Frode Aga» frå Wikipedia på bokmål, den 21. desember 2016.*

1. ↑  Gunnar Jerman (1998). *35 kjøkkensjefer*. Index publ.

* Kort biografi om Aga på nrk.no


|  |  |
| --- | --- |
| Autoritetsdata | 
* BIBSYS
* VIAF

 |
**Sture Fladmark** (fødd 30. juni 1967) er ein norsk tidlegare fotballtrenar for 2. divisjonslaget Hødd. Han har tidlegare vore trenar for Lyn. Der blei han tilsett i 2002 etter at Stuart Baxter forlét klubben. Han leidde laget til ei leiing på ti poeng midtvegs i den sesongen. Likevel tilsette klubben Hrvoje Braovic på sommaren. Han blei svært upopulær blant spelarane, og blei på hausten fjerna frå stillinga som hovudtrenar. Nokre veker seinare sa han opp kontrakten med klubben. Fladmark overtok igjen ansvaret og førte laget til slutt til ein tredjeplass i Tippeligaen. Etter sesongen fekk Fladmark Kniksen-prisen som årets trenar.

Trass i suksessen blei Fladmark degradert til assistenttrener då Teitur Thordarson tok over trenaransvaret i 2003. Dei forlét begge klubben same haust.

Etter å ha blitt sparka frå Lyn blei Fladmark assistenttrenar for landslaget til Sør-Afrika, under sin tidlegare sjef Baxter.

I spelarkarrieren sin spelte Fladmark for Aalesund FK og Lyn, og var kjend som ein hardtarbeidande midtbanespelar. Han kom til Lyn i 1990, og blei der til han la opp i 1998. Han spelte 135 obligatoriske kampar for klubben og skåra åtte mål.
| **Leukerbad** |
| --- |
| Horisonten til LeukerbadHorisonten til Leukerbad |
| 

|  |
| --- |
| Kommunevåpenet til Leukerbad |
| **Kommunevåpenet til Leukerbad** |

 |
| Plassering |
| 

Leukerbad is located in

 |
| Styresmakter |
| Land |  Sveits |
| Kanton | Valais |
| Distrikt | Leuk |
| Språk | fransk |
| Borgarmeister | Raoul Loretan |
| Geografi |
| Flatevidd - kommune |  67,2 km² |
| Innbyggjarar  - kommune (desember 2010)   - folketettleik | 1 633   24,3 /km² |
| Koordinatar | 46°23′0″N 7°38′0″E﻿Koordinatar: 46°23′0″N 7°38′0″E﻿ |
| Høgd over havet | 1402 moh |
| Diverse annan informasjon |
| Postnummer | 3954 |
| **Nettstad:** www.leukerbad.org |

**Leukerbad** (fransk *Loèche-les-Bains*, wallisertysk *Leiggerbad*) er ein kommune i distriktet Leuk i kantonen Valais i Sveits. Kommunen har 1 633 innbyggjarar (2010) og eit areal på 67 km². Kommunesenteret ligg 1402 meter over havet.

Leukerbad er kjend for varmekjeldene sine og har i lang tid vore ein kurstad, seinare også vintersportstad.

Leukerbad ligg nord i kantonen og har ei lang nordgrense til grannekantonen Bern. Fleire høge fjell ligg kring Leukerbad. I aust ligg Daubenhorn (2942 moh), i nord Gemmipasset (2322 moh) og Balmhorn (3698 moh), i vest Torrenthorn (2998 moh).

Vegen til Leukerbad kjem frå sør og byen Leuk i Rhônedalen.

Skirennaren Karin Roten er frå Leukerbad.

Kjelder
-------

* *Denne artikkelen bygger på «Leukerbad» frå Wikipedia på tysk, den 8. januar 2012.*

Bakgrunnsstoff
--------------

 Wikimedia Commons har multimedia som gjeld: **Leukerbad**

* Leukerbad Tourism Arkivert 2014-04-03 ved Wayback Machine.
* Offisiell nettstad (tysk)
* More information to Leukerbad's history

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* HDS
* NKC
* GeoNames

 |
Koordinatar: 32°45′4″N 36°18′19″E﻿

**Al-Hirak** (arabisk الحراك, òg skrive **al-Hrak** eller **Herak**) er ein liten by sør i Syria, som administrativt høyrer til Izra-distriktet i Daraa guvernement. Han ligg kring 40 kilometer nordaust for Daraa, og er omgjeve av byane Maliha al-Gharbiyah i aust og Izra' i nordaust. I 2004 talde Statistisk sentralbyrå i Syria eit folketal på 20 760 i al-Hirak. Innbyggjarane er hovudsakleg sunnimuslimar.

Den syriske borgarkrigen
------------------------

Under den syriske borgarkrigen tente al-Hirak som base for millitante opprørarar som Den frie syriske armeen (FSA). Den 6. mars 2012 vart byen hard skadd under kampar mellom den syriske hæren og FSA, ein kamp som av det britiske-baserte Syrisk observatorium for menneskerettar som «særs intens». Bustadområde og Abu Bakr al-Saddiq-moskeen tener som militærbase for dei militante og vart i følgje rapportar bomba av den syriske hæren. Under slaget tok FSA eit pansra kjøretøy frå den syriske hæren i eit bakhaldsåtak og fem soldatar mista livet. Ein 15 år gammal gut skal ha blitt skoten og drepen av ein statleg skarpskyttar. «Al-Herak-moskeen» er oppført på Global Heritage Fund si liste over øydelagd kulturarv i Syria under borgarkrigen. I juli 2012 flykta kring 4 000 innbyggjarar flyta til nabobyane i Syria eller Jordan.

Kjelder
-------

* *Denne artikkelen bygger på «Al-Hirak, Syria» frå Wikipedia på engelsk, den 19. april 2014.*
	+ *Wikipedia på engelsk oppgav desse kjeldene:*
* Smith, Eli; Robinson, Edward (1841). *Biblical Researches in Palestine, Mount Sinai and Arabia Petraea: A Journal of Travels in the Year 1838* **3**. Crocker and Brewster.

1. 1 2  Folketeljing 2004 Arkivert 2013-01-12 ved Archive.is. Syrisk statistisk sentralbyrå (CBS). Daraa guvernement. (arabisk)
2. ↑  Smith, 1841, s. 151.
3. ↑  Syrian government forces 'shell rebel-held towns'. *BBC News*. 18. april 2014. Henta 18. april 2014.
4. ↑  Syrian troops shell village in assault on army defectors. *The Guardian*. 18. april 2014. Henta 18. april 2014.
5. ↑  Damage to the soul: Syria's cultural heritage in conflict({{WebCite|)
6. ↑
**Sture Arntzen**  (fødd 24. november 1948) er ein norsk fagforeiningsmann og leiar av fagforbundet Handel og Kontor i Noreg (HK), noko han har vore sidan 1994.

Han organiserte seg fyrste gong i Norsk Sjømannsforbund i 1965 og fekk dermed det fyrste tillitsvervet sitt om bord 17 år gammal. 1. september 1969 vart LO-medlemskapen til den noverande HK-leiaren overført til HK då han tok seg jobb i eit varehandelsfirma i Trondheim. Etter 3 år i denne verksemda gjekk han over til det som i HK-samanheng gjerne vert kalla «industrien». Det vil seie at han jobba med sal i det som seinare vart Nora-konsernet. Arntzen var også medlem av Trondheim bystyre og formannskap for Arbeidarpartiet i perioden 1971–1975.

I mai 1975 hadde Sture Arntzen den fyrste arbeidsdagen sin i Handel og Kontor i Noreg, då som organisasjonssekretær. Opp gjennom åra har han hatt ei rekkje ulike arbeidsoppgåver i fagforbundet, mellom anna arbeidde han med forhandlingar frå 1980 til 1987 og var leiar i organisasjonsavdelinga i perioden 1987–1988. Landsmøtevald vart Sture Arntzen då han vart nestleiar i HK i 1988. I 1992 vart han vald til fyrste nestleiar, men også forbundsleiar, med verknad frå 1. juli 1994. Arntzen overtok dermed som forbundsleiar etter Sidsel Bauck. Arntzen har vorte attvald på HK-landsmøta i 1996, 2000, 2004 og 2008. Handel og Kontor i Noreg hadde sist gong landsmøte 6.–11. september 2008, og der vart Arntzen attvald til fire nye år, fram til 2012.

Arntzen har også fleire verv i tilknyting til LO. Han har vore medlem av LO-sekretariatet sidan 1994 og er også medlem av det inntektspolitiske utvalet i LO og i samarbeidskomiteen mellom LO og Arbeidarpartiet.

Sture Arntzen støtta Gerd Liv Valla i konflikten mellom henne og Ingunn Yssen i 2007. Forbundet har i stadig sterkare grad markert seg på venstresida i den norske fagrørsla under Arntzen si leiing. Sture Arntzen vert i dag rekna som ein av LO-toppane i Noreg med stor innflytnad på arbeidslivet og fagrørsla. Han vart mellom anna vald inn som representant for fagrørsla i Arbeiderpartiet sin valkomite under konflikten mellom Yssen/Valla, eit verv som vanlegvis fell på leiaren av LO. Arntzen leidde også valkomiteen under LO-kongressen i 2009.

Kjelder
-------

* Knut Olav Åmås [red.]: «Arntzen, Sture» i *Hvem er hvem?* (Aschehoug, 2008)
* «Sture Arntzen» på Wikipedia på bokmål og riksmål, innhenta 28.06.2009.
|  |
| --- |
| **Chocooropendola** |
|  |
|
| **Utbreiing og status** |
| **Status i verda:** VU SårbarUtbreiinga av Chocooropendola Utbreiinga av Chocooropendola |
|
| **Systematikk** |
| **Rike:** | Dyr Animalia |
| **Rekkje:** | Ryggstrengdyr Chordata |
| **Underrekkje:** | Virveldyr Vertebrata |
| **Klasse:** | Fuglar Aves |
| **Orden:** | Sporvefuglar Passeriformes |
| **Familie:** | Trupialfamilien Icteridae |
| **Slekt:** | Oropendola *Psarocolius* |
| **Art:** | **Chocooropendola** *P. cassini* |
|
| **Vitskapleg namn** |
| ***Psarocolius cassini***Richmond, 1898 |

**Chocooropendola** (*Psarocolius cassini*) er ein fugl i trupialfamilien.
Han lever i eit avgrensa område i nordlege Stillehavsregionen i Colombia.
Arten har naturleg habitat i subtropiske eller tropiske fuktige låglandsskogar, som er truga av øydelegging.

Skildring
---------

Hannfuglen er ca. 46,5 cm i kroppslengd, hoa er litt mindre, ca. 40 cm. Denne fuglen liknar mykje svartoropendola (*Psarocolius guatimozinus*) i utsjånad, begge er i stor grad svarte med kastanjebrune oversider, men flekkene av berr hud på kinna er rosa hos chocooropendola, skuldrene og vengene er meir raudbrune og kroppssidene er heller meir kastanjefarga. Begge har sitrongul hale med smalare svarte sentralfjører.

Denne arten er endemisk for eit område ved foten av fjellkjeda Serranía del Baudó i Chocó-departementet og litt inn i nordvestre Antioquia-departementet i Colombia. Arealet av utbreiingsområdet er berekna til 4 570 km2.

Den internasjonale naturvernorganisasjonen (IUCN) har vurdert vernestatusen for Chocooropendola som sterkt truga. Grunngjevinga er både den litle bestanden som er kjent, og degradering av habitatet som som følgje av avskoging, etablering av palmeoljeplantasjar, jordbruksverksemd og vegbygging. Det finst eit grovt estimat på den totale populasjonen på mellom 1000 og 2500 individ, og bestanden vil venteleg minke.

Kjelder
-------

* *Denne artikkelen bygger på «Baudo Oropendola» frå Wikipedia på engelsk, den 1. november 2015.*

* BirdLife International (2015) Species factsheet: *Psarocolius cassini[*daud lenkje*]*. Henta frå  den 1. november 2015

Referansar

1. ↑  Ridgely, Robert S.; Tudor, Guy (2009). *Field Guide to the Songbirds of South America: The Passerines*. University of Texas Press. s. 678. ISBN 978-0-292-71748-0.
2. 1 2 3  BirdLife International (2015)
3. ↑  Utbreiingskart IUCN Henta 1. november 2015

Bakgrunnsstoff
--------------

* Fraga, R. (2011). *Baudo Oropendola (Psarocolius cassini)* In: del Hoyo, J. Elliott, A. Sargatal, J. Christie, D.A. & de Juana, E. (eds.) (2015). Handbook of the Birds of the World Alive. Lynx Edicions, Barcelona. Henta den 1. november 2015
* Baudó Oropendola (Psarocolius cassini), foto: Edwar H Guarín/Flickr Henta den 1. november 2015
**Gunnar Johannes Viken** (fødd 9. juli 1948 i Mosvik) er ein gardbrukar og politikar frå Høgre. Han var fylkesordførar i Nord-Trøndelag fylke frå 2007 til 2015. Han har òg vore medlem av Mosvik kommunestyre og formannskap.

Viken var Høgres gruppeleiar i Nord-Trøndelag fylkesting 2003–2007, og var Høgres 3. kandidat til Stortinget frå Nord-Trøndelag i 2005. Han var Nord-Trøndelag Høgres fyrstekandidat ved fylkestingsvalet 2007. Partiet fekk tre representantar i fylkestinget, og Viken vart einstemmig vald til ny fylkesordførar etter at Høgre, Arbeidarpartiet, Kristeleg Folkeparti og Venstre slutta ein samarbeidsavtale med felles plattform.

Viken er i tillegg medlem av Nord-Trøndelag Høgres arbeidsutval. Han har tidlegare vore medlem av fylkeslandbruksstyret, derav tolv år som leiar. Han har også vore leiar av Verran Sparebanks forstanderskap, leiar av Mosvik Bondelag og leiar av eldreutvalet til Nasjonalforeningen for folkehelsen i Nord-Trøndelag.

Viken har utdanning frå Statens trafikklærerskole, og han dreiv Levanger trafikkskole 1976–1982. Frå 1982 er han gardbrukar med mjølkekyr og skogsdrift i Mosvik. Han har elles politisk grunnopplæring, Høyres lederskole I og II, og 1. kandidatskolering i samband med stortingsval og fylkestingsval.

Kjelder
-------

* *Denne artikkelen bygger på «Gunnar Viken» frå Wikipedia på bokmål, den 1. oktober 2011.*
	+ *Wikipedia på bokmål oppgav desse kjeldene:*

1. ↑  «Høyres Gunnar Viken blir ny fylkesordfører». Namdalsavisa. 15. oktober 2007. Arkivert frå originalen 4. mars 2012. Henta 1. oktober 2011.
2. 1 2  «Gunnar Viken 60». Trønder-Avisa. 9. september 2008.
3. ↑  «Jubilanter». Aftenposten. 9. september 1998.

Bakgrunnsstoff
--------------

* Gunnar Viken[*daud lenkje*] hos Nord-Trøndelag fylkeskommune
* Gunnar Viken Arkivert 2007-10-09 ved Wayback Machine. hos Nord-Trøndelag Høgre

|  |  |
| --- | --- |
| Autoritetsdata | 
* Store norske leksikon
* PolSys
* VIAF

 |
**Gunnar Nygård** (fødd 24. desember 1897 i Kristiania, daud 25. januar 1997 i Bærum) var ein norsk kringkastingsmann og ein av pionerane innan norsk radio.

Biografi
--------

Gunnar Nygård var telegrafutdanna og deltok i Prøvesendingane i telegrafstyret i 1923–24, først frå Tryvasshøgda, seinare frå Telegrafbygningen i Oslo sentrum. 

### Kringkastingen

Då Telegrafverket i 1925 starta faste sendingar på vegne av Kringkastingselsskapet AS i lokala til Brødrene Hals tidlegare pianofabrikk vart han fullmektig i kontrollen, og i 1933 følgde han med til NRK, der han avanserte til sjefteknikar. Han medverka ikkje berre på den tekniske sida, men òg i programavviklinga. Han hadde ei utmerka songstemme. I dei tidlege åra måtte han trø til under morgonandakta dersom salmen som presten ynskte ikkje fanst i grammofonplatearkivet.

### Andre verdskrig

Under felttoget i Noreg i 1940 følgde Nygård regjeringa, og då kampane vart oppgjeve i Noreg vart Nygård send til Amerika for å undersøkja høve for norske sendingar frå det nøytrale USA. Han forlét Noreg ombord på MK «Grimsøy» i Honningsvåg den 8. juni og kom til Canada via Island den 28. juni. I Boston fekk NRK i september 1940 høve til å senda norske sendingar over kortbølgjestasjonen WRUL (*World Radio University Listeners*) med ein dagleg halvtime, mynta på sjøfolka i handelsflåten som var høyrt over heile kloden.

### Etterkrigstida

Hausten 1945 var Nygård tilbake det nye Kringkastingshuset på Marienlyst og han var med på å byggja opp NRK igjen etter krigsåra. Han hadde ulike oppgåver til han i 1947 fekk ansvaret for å leia dei nye kortbølgjesendingane til nordmenn og norskættede i utlandet, Utenlandssendingen som vart opna av kong Haakon 3. januar 1948.

Frå 1952 hadde Nygård tittelen programsekretær. I 1964 fekk han St. Olavsmedaljen for 40 års teneste for radioen. Han døydde i 1997 i sitt hundrede leveår.

Kjelder
-------

* *Denne artikkelen bygger på «Gunnar Nygård» frå Wikipedia på bokmål, den 22. september 2018.*


|  |  |
| --- | --- |
| Autoritetsdata | 
* Norsk biografisk leksikon
* Store norske leksikon
* Historisk befolkningsregister

 |

Referansar
----------

1. ↑  Kreyberg, Leiv (1896-1984) (1976). *Efter ordre - eller uten*. Oslo: Gyldendal. s. 105. ISBN 8205089353.
2. ↑  Ulstein, Ragnar (1920-) (1979). *Englandsfarten*. Oslo: Samlaget. ISBN 8252109837.
3. ↑  Dahl, Hans Fredrik (1939-) (1999). *"Dette er London": NRK i krig 1940-1945*. [Oslo]: Cappelen. ISBN 8202185777.
| Levallois-Perret |
| --- |
| Gate i LevalloisGate i Levallois Gate i Levallois |
| 

|  |
| --- |
| Byvåpenet til Levallois-Perret |
| **Byvåpenet til Levallois-Perret** |

 |
| Styresmakter |
| Land  Region  Departement | Frankrike  Île-de-France  Hauts-de-Seine |
| Geografi |
| Flatevidd - By |  2,41 km² |
| Innbyggjarar  - By (2005)   - folketettleik | 62 500   25 934/km² |
| Koordinatar | 48°53′40″N 02°17′18″E﻿Koordinatar: 48°53′40″N 02°17′18″E﻿ |
| Høgd over havet | 28 m |
| Diverse anna |
| **Heimeside:** www.ville-levallois.fr |
| Plassering |
| Plassering av  Levallois-PerretPlassering av Levallois-Perret |

**Levallois-Perret** er ein kommune i dei nordvestlege forstadane til Paris i Frankrike. Han ligg 6,4 km frå Paris sentrum, men har eigen bystatus, og med eit folketal på rundt 60 000 innbyggjarar fordelt på berre 2,4 km² er han ein av byane i Europa med høgast folketettleik.

Namn
----

Namnet Levallois-Perret kjem frå frå to bustadprosjekt (Levallois og Champerret) påbyrja av landeigar Jean-Jacques Perret i 1822 (Champerret) og utviklar Nicolas-Eugène Levallois i 1845 (Levallois), som førte til at begge namna vart nytta i kommunen.

Historie
--------

Før den franske revolusjonen låg det ein landsby kalla Villiers og ei grend kalla Courcelles på staden. Desse har i dag gjeve namn til to metrostasjonar i området. Då kommunane vart oppretta under den franske revolusjonen, vart desse ein del av kommunen Clichy, medan kommunen Neuilly-sur-Seine strekte seg over det som i dag er sørvestlege delar av Levallois-Perret.

Landeigar Jean-Jacques Perret byrja å byggje bustadar i 1822 i den nordaustlege delen av kommunen Neuilly-sur-Seine, på ein stad som snart vart kalla Champerret («champ perret» tyder «sletta til Perret»), som har gjeve namn til ein av stasjonane til Paris Métro. I 1845 starte Nicolas-Eugène Levallois eit bustadprosjekt for landeigar André Noël i hans område nær La Planchette (i kommunen Clichy). Området som Nicolas-Eugène Levallois utvikla vart snart kjend som Village Levallois.

I 1860-åra hadde Village Levallois og Champerret vakse saman til eit samanhengande område, og fleire kravde då at desse skulle verte slått saman til ein kommune. 

30. juni 1866 vart kommunen Levallois-Perret til slutt utskild frå Clichy der Village Levallois stod, og slått saman med delen frå Neuilly-sur-Seine der Champerret stod.

Levallois-Perret vart eit viktig senter for den tidlege franske bilindustrien med selskap som Clément-Bayard, Delage og karosseritilvirkaren Chapron. Citroën kjøpte Clément-Bayard-fabrikken og den vidkjende Citroën 2CV vart produsert i Levallois i nesten førti år. Levallois-Perret var òg eit viktig senter for kosmetikkindustrien tidleg på 1900-talet. 

Dei nordlege delane av den kjende Ile de la Jatte i elva Seinen, der franske impresjonisme-målarar laga mange av sine meisterverk, ligg i kommunen Levallois-Perret.

Bakgrunnsstoff
--------------

 Commons har multimedium som gjeld: **Levallois-Perret**

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* BNF
* BNF (data)
* SUDOC
* BNE
* GeoNames
* MusicBrainz (area)

 |
Koordinatar: 35°53′05″N 36°17′27″E﻿

**Al-Janudiyah** (arabisk الجانودية; òg skrive **al-Janoudiya**, **el-Janudieh** eller **al-Janoodiya**) er ein by nord i Syria i Idlib guvernement, nordvest for Idlib langs vestbreidda av Orontes i Zawiya. Av stader i nærleiken finn ein Shughur Fuqani i sørvest, Jisr al-Shughur 10 kilometer mot sør, Bishlamun i søraust, Kafr Dibbin i nordaust, Yacoubiyah og al-Qunaya i nord og al-Malnad i nordvest. 

I følgje Syrisk statistisk sentralbyrå, hadde al-Janudiyah eit folketal på 5 295 i 2004. Byen er òg det administrative senteret i al-Janudiyah *nahiyah* som består av 13 stader med eit samla folketal på 19 642. Innbyggjarane i byen er hovudsakleg kristne, i følgje *Agence France-Presse*.

Det finst antikk keramikk i Al-Janudiya som liknar keramikken frå Amuq-området. Geologien på staden er markert av mjuk mergel og kalkstein.

Den syriske borgarkrigen
------------------------

Under operasjonane til den syriske hæren mot opprørarane i Jisr al-Shughur den 15. juni 2011, vart al-Janudiyah kringsett av syriske soldatar. Den 5. september var det kampar mellom avhoppar frå hæren som flykta mot den nærliggande grensa til Tyrkia og syriske soldatar som gjekk inn i al-Janudiyah. Seinare, den 15. september, vart ein gut drepen av tryggingsstyrkar under ein demonstrasjon, i følgje aktivistar.

Den 4. februar 2012 vart ein opprørar drepen og fire skadde i al-Janudiyah under kampar med syriske tryggingsstyrkar. Fleire kampar i byen følgde 11. mars då tre syriske soldatar og ein sivil mista livet i følgje Syrisk observatorium for menneskerettar. Den 1. april vart ein konvoi med den syriske hæren angripen av avhopparar og fire soldatar drepne og elleve andre soldatar skadde.

Dei første dagane av februar 2013 erobra opprørar al-Janudiyah og nærliggande Yakubiyah.

Kjelder
-------

* *Denne artikkelen bygger på «Al-Janudiyah» frå Wikipedia på engelsk, den 15. juni 2014.*
	+ *Wikipedia på engelsk oppgav desse kjeldene:*

1. 1 2 3  Folketeljing 2004 Arkivert 2013-02-06 ved Wayback Machine.. Syrisk statistisk sentralbyrå (CBS). Idlib guvernement. (arabisk)
2. 1 2  Syrian soldiers storm towns near Turkish border. *Reuters*. Published in *Stuff New Zealand*. 2011-09-15.
3. 1 2  Syria rebels tighten noose around key Idlib city. *France 24*. Originally published by *Agence France-Presse*. 2013-02-05.
4. ↑  Matthers, 1981, s. 94.
5. ↑  Krasheninnikov, 2005, s. 356.
6. ↑  Fielding-Smith, Abigail. Thousands flee Syrian town as troops gather. *Financial Times*. 2011-06-15.
7. ↑  Syrian forces renew raids near Turkey, kill youth. *Ahram Online*. Published by *Reuters*. 2011-09-05.
8. ↑  Syrian Crisis Updated. Volitaire. Originally published by Syrian Center for Documentation. 2012-02-04.
9. ↑  Annan 'optimistic' after Syria meeting. *Al Jazeera English*. 12. juni 2011.
10. ↑  Wrap-Up 4-Syria's «friends» try to twist screw on Assad. *Reuters* publisert i *Chicago Tribune*. 2012-04-01.
Dansk-norsk friherrekrone
Svensk friherrekrone
Nyere tysk friherrekrone
Eldre tysk friherrekrone
**Friherre** (tysk *Freiherr*, finsk *vapaaherra*) er ein adelstittel som blir brukt i den tyskspråklege delen av Europa inkludert dei baltiske statane og heile Austerrike-Ungarn, i Sverige, Finland og i noka grad òg Danmark(-Noreg). Han blir rekna som likeverdig med baron, og friherrar blir normalt òg tiltalt som «baron».

I Skandinavia blir både kona til ein friherre og døtrene hans kalla friherrinner eller baronesser. I det tyskspråklege Europa blir kona til friherren kalla *Freifrau* og døtrene hans *Freiherrin* (ofte forkorta til *Freiin*).

I korrekt, skriftleg omtale plasserer ein tittelen på dansk, norsk og tysk mellom for- og slektsnamnet, utan komma (*Førenamn friherre Slektsnamn*). På svensk blir han oftare plassert føre namnet (*Friherre Førenamn Slektsnamn*).

Den rangen både baronar og friherrar har, blir kalla *friherreleg stand*.

Det finst rangkroner for friherre/baron. Utforminga til rangkrona varierer mellom dei ulike landa og tidsperiodar.

Kjelder
-------

* *Denne artikkelen bygger på «Friherre» frå Wikipedia på bokmål, den 22. april 2012.*


| * v
* d
* e
Fyrstelege og adelege titlar |
| --- |
| Keisar og keisarinne**·** konge og dronning**·** kurfyrste og kurfyrstinne**·** storhertug og storhertuginne**·** erkehertug og erkehertuginne**·** hertug og hertuginne**·** storfyrste og storfyrstinne**·** markgreve og markgrevinne**·** marki og markise**·** fyrste og fyrstinne**·** greve og grevinne**·** vicomte og vicomtesse**·** baron og baronesse**·** friherre og friherrinne**·** riddar og dame**·** herre og frue | Krona til kong Kristian IV |
**Kolkabreen** er ein isbre i Nord-Ossetia i Russland, nær Kazbek. Breen er kjend for bresurge-hendingane, og den siste og mest alvorlege skjedde 20. september 2002 då minst 125 menneske omkom.

Det er fleire isbrear i nedbørsområdet til elva Genaldon. Den største er Maili på om lag 6,8 km². Kolkabreen, ved sida av Maili, er ein dalbre med nokre hengande delar. Kolka veks ved hjelp av snøras og firn som kollapsar og is året rundt. Breen strekkjer seg frå 3000 til 3450 meter over havet. Meir enn to tredjedelar av isavsmeltingssonen er dekt av eit morenelag opp til ein meter tjukt. Dette og andre trekk, som ei forholdsvis slak helling, ein djup dalbotn og sidemorener, hindrar brestraumen og tvingar han i ein skarp sving, som gjer at det lett samlar seg opp smeltevatn under breen.

Kjelder
-------

* *Denne artikkelen bygger på «Kolka Glacier» frå Wikipedia på engelsk, den 4. november 2008.*
	+ *Wikipedia på engelsk oppgav desse kjeldene:*

1. ↑  «Collapse of the Kolka glacier». NASA Earth Observatory. Henta 5. november 2008.

Bakgrunnsstoff
--------------

* Breen sett frå verdsrommet Arkivert 2006-10-05 ved Wayback Machine.
Trikk
Ferje
T-bane
Fly
**Kollektivtransport** (også kalla **kollektivtrafikk**, **offentleg transport** eller **offentleg kommunikasjon**) er eit fellesnamn på transportsystem der dei reisande ikkje nyttar eigne transportmiddel, men transportmiddel som står til disposisjon for allmenta. Ein litt snevrare definisjon er at dei skal gå i fast rute for transport av fleire personar. 

Døme på kollektivtransportmiddel er:

* Buss
* Trolleybuss
* Sporvogn
* Tunnelbane
* Einskjenebane
* Taubane
* Tog
* Ferje
* Hurtigbåt
* Drosje
* Fly

Desse finst i fleire variantar og storleikar, til både lokalreiser og fjernreiser. I daglegtalen omfattar kollektivtransport først og fremst buss og bane i lokal rutetrafikk. Mykje av kollektivtransporten er delfinansiert av offentlege tilskot i tillegg til billettinntektene. Tilbodet av kollektivtransport (kollektivtilbodet) blir normalt regulert av styresmaktene, og tradisjonelt har også mange av trafikkselskapa vert statlege, fylkeskommunale eller kommunale føretak.
**Gunnar Stålsett** (fødd 10. februar 1935) på Nordkapp) var biskop for Den norske kyrkja sitt bispedøme Oslo bispedøme frå 1998 til 2005. Han etterfylgde Andreas Aarflot, og vart etterfylgd av Ole Christian Kvarme.

Stålsett har teologisk utdanning frå Menighetsfakultetet i Oslo, og vart cand.theol. i 1961. Han har hatt undervisingsstillingar og prestestillingar og mellom anna vore generalsekretær i Det Lutherske Verdensforbund og medlem av den norske Nobelkomiteen fram til han i 1998 vart utnemnd til biskop av Oslo. Utnemninga av Stålsett til biskop var omstridd. I løpet av embetstida vart det klart at han var ein tilhengjar av å lata homofile ha jobb i vigsla stillingar. Dette synet delte ikkje fleirtalet av dei norske biskopane. Han gjekk av som biskop den 28. februar 2005.

Stålsett har vore statssekretær i Kyrkje- og undervisingsdepartementet frå 1972 til 1973. Senterpartiet var då med i Lars Korvald si regjering. Han var partiformann i Senterpartiet frå 1977 til 1979.

I 2001 vart Stålsett tildelt Petter Dass-prisen, og i 2006 vart han tildelt St. Hallvardsmedaljen.

|  |  |
| --- | --- |
| Autoritetsdata | 
* WorldCat
* Norsk biografisk leksikon
* Store norske leksikon
* Lokalhistoriewiki
* PolSys
* VIAF
* GND
* LCCN
* ISNI

 |
Plasseringa til Koljutsjin.
**Koljutsjin** (russisk Остров Колючин) er ei lita øy i Tsjuktsjarhavet i Tsjukotka autonome okrug i Russland. Ho ligg ikkje langt frå kysten, berre 11 km nord for Tsjukotkahalvøya. Ho ligg ved 67° 28' N og 174° 37' E.

Øya er berre 4,5 km lang og 1,5 km på det breiaste. Ho er dekt av tundravegetasjon og det er ein liten tsjuktsjisk busetnad på sørsida av øya kalla Koliutsjino.

På fastlandet ligg busetnaden Nutepelmen, nord for Rypatynonelgynlagunen og sør for Pyngopilgynlagune. Koljutsjinskajabukta lenger sør er kalla opp etter Koljutsjin.

Historie
--------

I september 1933 vart den sovjetiske isbrytaren Tsjliuskin knust av pakkisen nær Koljutsjin. Passasjerane og mannskapet vart redda via lufttransport i ein dramatisk redningsaksjon leia av kaptein Vladimir Voronin og Otto Schmidt.

Kjelder
-------

* *Denne artikkelen bygger på «Kolyuchin Island» frå Wikipedia på engelsk, den 3. august 2008.*
	+ *Wikipedia på engelsk oppgav desse kjeldene:*
* Armstrong, T. *The Russisks in the Arctic*, London, 1958.
* Tidlege sovjetiske ekspedisjonar
* Russiske ekspedisjonar i Arktis Arkivert 2006-10-06 ved Wayback Machine.
* Bilete av dyr på Koljutsjin


| * v
* d
* e
 USA Øyar i Tsjuktsjarhavet |
| --- |
| Store Diomedes  · Chamisso Island  · Diomedesøyane  · Heraldøya  · Idlidlja  · Karkarpko  · Kasegaluk Lagoon Islands  · Koljutsjin  · Kosa Dvukh Pilotov  · Vesle Diomedes i USA  · Puffin Island  · Serykh Gusej-øyane  · Vrangeløya  · Juzjnyjøya |

Koordinatar: 67°28′N 174°37′E﻿

|  |  |
| --- | --- |
| Autoritetsdata | 
* GeoNames

 |